Reminiscens ego Ansedeus iniquitates meas et patrum meorum, et sperans me in benefactis bonorum hominum partem habiturum, concessi Deo et Sancto Marcello curtiferos quatuor in villa Pontidoti, de quibus tenuit unum Hermengaudus et alium Otgerius, alium vero Suffisia et Rodulphus alium, et peciolam terre subtus clausum; tali conventu ut nullus fratrum meorum neque heredum calumpniare presumat. Si autem, diabolo insidiante, superbiendo calumpniam inferre voluerit, perpetua maledictione damnatus permaneat, donec ad emendationem veniat. Fiat. fiat. S. Ansedei; S. Tetbaldi; S. Widonis; S. Hugonis presbiteri; S. Walteri fratris sui.